CELEX: 32007R0903
Language: bg
Date: 2007-07-27 00:00:00
Title: Регламент (ЕО) № 903/2007 на Комисията от 27 юли 2007 година относно класирането на някои продукти в Комбинираната номенклатура

28.7.2007   
            
            
               BG
            
            
               Официален вестник на Европейския съюз
            
            
               L 196/35
            
         
      РЕГЛАМЕНТ (ЕО) № 903/2007 НА КОМИСИЯТА
   
   от 27 юли 2007 година
   относно класирането на някои продукти в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               За да бъде гарантирано еднаквото прилагане на Комбинираната номенклатура, приложена към Регламент (ЕИО) № 2658/87, е необходимо да бъдат приети мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така към други номенклатури, които са изцяло или частично основани на нея или които добавят подраздели към нея и които са създадени със специфични разпоредби на Общността с цел прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 на таблицата от приложението към настоящия регламент, следва да бъдат класирани според кодовете по КН, посочени в колона 2, по силата на основанията, посочени в колона 3.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (2).
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 на таблицата от приложението, трябва да бъдат класирани в Комбинираната номенклатура с кодовете по КН, посочени в колона 2 на същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 юли 2007 година.
      
         
            За Комисията
         
         Franco FRATTINI
         
         
            Заместник-председател
         
      
   
   
      (1)  ОВ L 256, 7.9.1987 г., стр. 1. Регламент, последно изменен с Регламент (ЕО) № 733/2007 (ОВ L 169, 29.6.2007 г., стр. 1).
   
      (2)  ОВ L 302, 19.10.1992 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Плоски листчета с размери 32 mm на 21 mm, съдържащи следните съставки (в тегловни %):
                  
                              натриев алгинат
                           
                           
                              24-32
                           
                        
                              малтодекстрин
                           
                           
                              20-28
                           
                        
                              ароматни вещества
                           
                           
                              5-15
                           
                        
                              вода
                           
                           
                              5-15
                           
                        
                              карагенан
                           
                           
                              5-15
                           
                        
                              микрокристална целулоза
                           
                           
                              4-10
                           
                        
                              глицерин
                           
                           
                              4-10
                           
                        лецитин, аспартам, натриев захарин, ацесулфам К, неохесперидин DC, оцветител Е 102, оцветител Е 133.
                  Продуктът се продава на пазара като „лентички за освежаване на дъха“, които се разтварят върху езика.
               
               
                  2106 90 98
               
               
                  Класирането се определя от общи правила 1 и 6 за тълкуване на Комбинираната номенклатура, както и от текста на кодове по КН 2106, 2106 90 и 2106 90 98.
                  Продуктът не може да бъде класиран в позиция 3306 като изделие за орална хигиена, тъй като не съдържа никоя от специфичните съставки, които допринасят за поддържане на хигиената на устната кухина.
                  Продуктът трябва да бъде класиран като хранителен продукт за консумация от човека по смисъла на позиция 2106, тъй като съдържа вещества с хранителна стойност (обяснителни бележки към Хармонизираната система за позиция 2106, първи параграф, А, и втори параграф, Б, точка 9).